נחל ענבה

שמאל|ממוזער|250px|נחל ענבה שיוצא מהתעלה התת-קרקעית במרכז פארק ענבה וחוזר לתוואי עילי.
שמאל|ממוזער|250px|בצד המזרחי של דרך יאיר פרג, כניסה לתעלת מים תת-קרקעית שמובילה את מי נחל ענבה מתחת לשדרות החולה במודיעין עד ליציאה בפארק ענבה.
נַחַל עֲנָבֶּה (ואדי ענבֶּה) הוא נחל אכזב באזור גבעות מודיעין. נחל ענבה מתחיל סמוך לגבולה הצפון-מזרחי של מודיעין-מכבים-רעות ונשפך לנחל איילון כשני קילומטר מזרחית למושב יד רמב"ם. פארק ענבה במודיעין-מכבים-רעות נקרא על שם הנחל.

 תוואי 
מוצאו של הנחל מצפון למחסום מכבים בכביש 443. הוא זורם מערבה על גבול שטח השיפוט של מודיעין-מכבים-רעות ופונה דרומה ממזרח לרחוב יאיר פרג. משם הוא פונה מערבה בתוואי שעליו נבנה רחוב עמק החולה. בעת גשם זורמים המים ברחוב בתוואי עילי בחלקם הקטן וברובם בתעלת הולכה תת-קרקעית. התעלה מתנקזת לכיוון פארק ענבה ושם חוזר הנחל לתוואי עילי. המשך התוואי מתפתל מערבה ועובר מתחת לגשר גדול בתחומי העיר. משם פונה אפיקו לצפון מערב וכקילומטר מצפון למרכז עינב הוא פונה לדרום-מערב ועובר מתחת לכביש 431. הוא ממשיך בחלקו הדרומי של מחלף ענבה ונשפך לנחל איילון כ-500 מטר ממערב למחלף.

מעל הנחל עוברים גשר יהודה המכבי, גשר נופים-מורשת וגשר שדרות בן-גוריון.

 היסטוריה וארכאולוגיה 
הנחל קיבל את שמו מהיישוב היהודי הקדום בית ענבה שהיה בסמוך לנחל. על חורבות יישוב זה שכן עד למלחמת העצמאות הכפר הערבי עינאבה. השם "בית ענבה" מוזכר באונומסטיקון של אוסביוס מקיסריה מן המאה הרביעית לספירה:
.

בתקופה הביזנטית הוא נזכר במפת מידבא: "ענוב היא בית ענבה".

בשנת 1552 הוקדשו חלק מהכנסות המיסים של עינאבה למוסד העימארה אל-עאמרה, מוסד הצדקה הגדול שהקימה הורם סולטאן, אשתו המועדפת של סולימאן הראשון בירושלים בתקופה העות'מאנית. מבחינה אדמיניסטריבית, הכפר השתייך לנפת רמלה.רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 19-16

בצידי אפיק הנחל מצויים מספר גדול של מחצבות וכבשני סיד מתקופה העות'מאנית ששימשו לתעשיית הסיד של יישובי הסביבה.ששון א' ושביט א' 2022. תעשיית הסיד בשפלת לוד. בתוך: שביט א' (עורך), לוד "דיוספוליס – עיר האלוהים" כרך ח'. לוד: 136-103.

ליד הנחל ממוקמת עמדה מבוצרת.

 גשרים מעל הנחל 
הנחל חוצה את מודיעין, לכן על מנת לקשר את העיר משני גדות של נחל ענבה הוקמו מספר גשרים: גשר יהודה המכבי, גשר נופים-מורשת וגשר שדרות בן-גוריון.

ראו גם
מסילת מודיעין - ענבה

קישורים חיצוניים

 תיאור מסלול בנחל ענבה באתר inature.info

 הערות שוליים 

ענבה
ענבה, נחל
קטגוריה:מודיעין-מכבים-רעות: גאוגרפיה
קטגוריה:שביל ישראל